รับเหมาฯกำไรหรูITDขาดทุนยับ
รับเหมาฯ เปิดผลงานไตรมาส 3 ดีขึ้นยกเว้น ITD ขาดทุนหนัก 795 ล้านบาท ส่วน RATCH ร่วมลงทุนโรงไฟฟ้าทวายกับอิตาเลียนไทย 30%
30 ต.ค. 2565

รับเหมาฯ เปิดผลงานไตรมาส 3 ดีขึ้นยกเว้น ITD ขาดทุนหนัก 795 ล้านบาท ส่วน RATCH ร่วมลงทุนโรงไฟฟ้าทวายกับอิตาเลียนไทย 30% 
บริษัท ช.การช่าง (CK) มีกำไรสุทธิเพิ่มขึ้นถึง 300% เป็น 692 ล้านบาท หรือหุ้นละ 0.42 บาท ในไตรมาส 3 ปีนี้และรวม 9 เดือนกำไรสุทธิ 1,216 ล้านบาท คิดเป็น 0.74 บาท พลิกจากขาดทุนสุทธิ 185 ล้านบาทในช่วงเดียวกันปีก่อน เนื่องจากมีรายได้จากธุรกิจก่อสร้างและการขายเงินลงทุนเพิ่มขึ้น 
ด้านบริษัท ซิโนไทย เอ็นจีเนียริ่ง แอนด์ คอนสตรัคชั่น (STEC) กำไรสุทธิ 276 ล้านบาท หรือ 0.23 บาทต่อหุ้น เพิ่มขึ้น 133% และรวม 9 เดือนกำไรสุทธิพุ่งขึ้น 125% เป็น 664 ล้านบาท บริษัท 
โตโยไทย คอร์ปอเรชั่น (TTCL) ทำได้ใกล้เคียงกับช่วงเดียวกันปีก่อน ไตรมาส 3 กำไรสุทธิ 82 ล้านบาท และรวม 9 เดือน 258 ล้านบาท 
ขณะที่ ITD ขาดทุนสุทธิ 795 ล้านบาท แย่ลงจากไตรมาส 2 ขาดทุนสุทธิ 389 ล้านบาท และพลิกจากช่วงเดียวกันปีก่อนกำไรสุทธิ 362 ล้านบาท ส่งผลให้รวม 9 เดือนขาดทุนสุทธิถึง 1,392 ล้านบาท 
นายนพพล มิลินทางกูร กรรมการผู้จัดการใหญ่ บริษัท ผลิตไฟฟ้าราชบุรีโฮลดิ้ง (RATCH) เปิดเผยว่า บริษัทได้ร่วมลงนามข้อตกลงความร่วมมือในการพัฒนาโครงการโรงไฟฟ้าในนิคมอุตสาหกรรมทวายกับบริษัท ITD โดยบริษัทถือหุ้นสัดส่วน 30% และ ITD ถือหุ้นใหญ่ 70% โดยโครงการดังกล่าวมีกำลังการผลิตรวมที่ 4,000 เมกะวัตต์ 
เบื้องต้นจะเริ่มการสร้างโรงไฟฟ้าขนาดเล็ก (SPP) จำนวน 3 โรง กำลังการผลิตรวม 400 เมกะวัตต์ คาดว่าจะเริ่มดำเนินการตั้งแต่ปี 2555 และแล้วเสร็จในปี 2557 ทำให้บริษัทมีงบลงทุนทั้งสิ้น 1.2 หมื่นล้านบาทในปีหน้า
“โรงไฟฟ้า SPP เฟสแรกจะใช้เงินลงทุน 2 ล้านเหรียญสหรัฐต่อเมกะวัตต์ หรือ 2.4 หมื่นล้านบาท โดยบริษัทในใส่เงินตามสัดส่วน ประมาณ 7,200 ล้านบาท ส่วนที่เหลือจะมีต้นทุนเงินลงทุน 1.62 แสนล้านบาท 
ขณะนี้บริษัทมีเงินสดในมือ 7,000-8,000 ล้านบาท มีวงเงินกู้ที่ยังไม่ได้เบิกอีก 700 ล้านบาท และอาจจะกู้อีก 23 หมื่นล้านบาท
ด้านผลงานไตรมาส 3 RATCH มีกำไรสุทธิ 1,230.98 ล้านบาท ลดลง 1.95% ส่วนงวด 9 เดือน มีกำไรสุทธิ 4,318.86 ล้านบาท เพิ่มขึ้น 1.77% และปีนี้ยังคาดหมายว่ารายได้จะเป็นไปตามเป้าหมายที่วางไว้